Predmetom zákazky je poskytovanie servisných služieb k analyzátorom dychu zn. Dräger, najmä Dräger 7410, Dräger 7410 Plus, Dräger 7410 Plus com, Dräger 7510 classic.

Výsledkom bude uzatvorenie servisnej zmluvy na obdobie 48 mesiacov. Plnenie bude realizované formou objednávok.

**Predmet zákazky pozostáva z:**

1. Vykonávania servisných služieb k prístrojom zn. Dräger, ktoré budú zahŕňať vykonávanie pravidelných a nepravidelných servisných úkonov,
2. Nákupu náustkov a pások k analyzátorom dychu zn. Dräger

**Vykonávanie servisných služieb k prístrojom zn.** Dräger**, ktoré budú zahŕňať vykonávanie pravidelných a nepravidelných servisných úkonov:**

Zahŕňa poskytovanie autorizovaného pozáručného servisu analyzátorov dychu zn. Dräger a realizáciu opráv, vrátane poskytnutia potrebných originálnych náhradných dielov.

Zahŕňa pravidelný servis, a to kalibráciu a následné overenie v časovej perióde jedenkrát za každých 6 po sebe nasledujúcich mesiacov v rozsahu stanovenom výrobcom analyzátora dychu, čiže poskytovanie týchto služieb sa požadujú na každý analyzátor dychu min. 8 x za obdobie 48 mesiacov ako aj po každej prípadnej oprave poruchy analyzátora dychu. Rovnako požadujeme zabezpečenie dopravy, a to všetkých nákladov spojených s odoslaním a následným prijatím analyzátora na a z následného overenia analyzátorov dychu.

Justáž, ktorou sa rozumie nastavenie parametrov prístroja s cieľom zabezpečiť čo najvyššiu presnosť prístroja.

Spolu s justážou sa vždy vykoná profylaxia prístroja.

Následné overenie predstavuje overenie analyzátora dychu v súlade so zákonom č. 157/2018 Z.z. o metrológii a o zmene a doplnení niektorých zákonov a vyhláškou Úradu pre normalizáciu, metrológiu a skúšobníctvo Slovenskej republiky č. 161/2019 Z.z. o meradlách a metrologickej kontrole v znení neskorších predpisov v časovej perióde jedenkrát za každých 6 po sebe nasledujúcich mesiacov v rozsahu stanovenom výrobcom dotknutého analyzátora dychu ako aj po každej prípadnej oprave poruchy analyzátora dychu.

Zabezpečenie dopravy na a z následného overovania analyzátorov dychu v rámci pravidelného servisu. Objednávateľ doručí analyzátory dychu do servisného strediska poskytovateľa, poskytovateľ po vykonaní servisu zabezpečí prepravu analyzátorov dychu na miesto následného overenia a poskytovateľ zabezpečí aj prepravu analyzátorov dychu z miesta následného overenia späť na servisné miesto poskytovateľa, resp. miesto určené objednávateľom v SR.

Termíny plnenia sú uvedené v zmluve.

Verejný obstarávateľ požaduje pri dodaní:

* aby pri poskytovaní servisných služieb boli používané výrobcom analyzátorov dychu predpísané, schválené a kalibrované diagnostické zariadenia, meracie prístroje, opravárenské nástroje a boli dodržiavané technologické postupy stanovené výrobcom analyzátorov dychu,
* aby pri servisných službách boli používané originálne náhradné diely,
* aby vplyvom činnosti poskytovateľa na analyzátoroch dychu nedošlo k strate či obmedzeniu záruk na analyzátoroch alebo ich častiach a príslušenstve.